Ego Johannes, dominus Caseoli et Acrimontis, notum facio tam presentibus quam futuris quod domina Margareta, uxor domini Galteri dicti Lou Povre Homme, concessit et quitavit domui Morimondi et fratribus ibidem Deo servientibus, in hereditatem perpetuam jure proprietario ab eisdem in posterum possidendam, quicquid juris habebat vel habere poterat in decimis totius territorii sive finagii de Bovrennes et de Dambelein, tam in grossis quam minutis, laude et assensu dicti mariti sui. Recepit autem dicta Margareta a dictis fratribus pro dictis decimis octoginta et X libra monete fortium in pecunia numerata, quas in solutionem debitorum suorum et utilitatem propriam se confessa est posuisse, exceptioni non numerate, non solute atque non tradite sine integre pecunie et non converse totaliter in uilitatem suam, expresse renuncians per sacramentum suum super hoc prestitum corporale. De dictis vero decimis et de omnibus juribus et rationibus quas habebat vel habere poterat in eisdem, dicta domina Margareta se ipsam omnino devestivit et fratrem Rodulphum cellerarium Morimundi corporaliter investivit et in verum dominium ac possessionem corporalem induxit per voluntatem ipsorum abbatis et conventus Morimundi et successorum suorum modis omnibus et omni ipse facienda, que decime dicuntur movere de meo feodo et ad me ipsum ratione feodi perrinere. Ego autem Johannes,dominus Caseoli et Acrimontis, ad petitionem sepedicte Margarete et dicti mariti sui, predictis abbati et conventui et successoribus eorum promuto dictas decimas perpetuo guarantire et indempnes modis omnibus et omni tempore conservare. In premissorum omnium testimonium, presentes litteras ad petitionnem predictorum sigilli mei munimine roboravi. Actum anno Domini M° CC° L° septimo, mense junii.